_:n4db70a15b0df417ea54063e1effaecb5xb0
<http://schema.org/articleBody>
"Вот, взгляните: перевод на латынь некоторых изестных песен. Будто бы в классической гимназии Санкт-Петербурга их поют на последнем звонке учителя... via haeldar 2004: «Постой, паровоз…» Stet machina vectrix, Ne strepitent rotae, Conductor*, habenas da retro! Ut loco natali Supremum dicam vale, Ad ora materna propero. Ne bonum exspecta Filiolum, mater: Non sumus, qui fuimus heri! Continuis ludis In gurgitem paludis Collabor — inutile queri. Stet machina vectrix, Ne strepitent rotae — Fortunam iam perspecit latro! Cur frustra contendo? Nunc opus est manendo. Conductor, habenas da retro! * Пуристы вместо этого слова могут петь «auriga». 2003: «Мурка» (Murmurella) Ante rapiendum vinum est bibendum. Intrat in tabernam miser fur, Qua sedet formosa et perniciosa Mulier hoc provocans murmur: «Nonne, quidquid velis, habes, mea felis? Numquid non a me accepisti? Anulum, monile, tunicarum mille — Quid non meo sumptu emisti? Salve, Murmurella, mea bella, vale, Vale, non te iam videbo cras! Nunc in cor venale iaculum mortale, Perfida — eheu! — accipias». 2002: «По полю танки грохотали» Per campum ruit equitatus, Extremus instat impetus — At ille iuvenis legatus Portatur capite fractus. Percussit missile loricam — Valete, cari comites! A mane quartum iam amicum De curru cadere vides. Remotis essedae fragmentis Extollunt medici corpus: Quid illi cum medicamentis, Cum sit exsequiis opus? Volabunt nuntii citati Familiares monitum: Spes nulla reditus prognati, Non iam videbitis satum. Quem mater vetula plorabit Flebitque genitor senex, Et sponsa prorsus ignorabit, Quae fuerit amici nex. Manebit miles in pictura, Vicina libris neglectis — Indutus omni armatura, Non tamen utilis lectis. 2001: «Вот кто-то с горочки спустился» Descendit quidam, ecce, clivo — Ocellus forsitan meus, Indutus tunica castrensi, Quae mihi eripit sensus. Quam est insignibus decorus! Ut splendet pectus phaleris! Ne illi umquam incidissem, Cui ipse cederet Paris! Nam pago nostro vix insertus Mi perturbavit statim cor… Quis fecit, ut sub regno Iovis Non semper aequus sit amor? 2000: «Среди долины ровныя» (женская версия) In media planitie, Quam prope tangit sol, Эх, viget-floret aesculus, Formosa, edepol! Procera necnon patula, Aperta oculis, Tam tristi solitudine, Miserrima, peris. Cum sol aestivus oritur, Quem umbra amplectar? Cum imbrem mittit Iuppiter, A quibus defendar? Molesta est, mehercule, Fortuna arboris — Non minus mulierculae Absentibus procis. Natura dedit omnia — Iam habeo satis; Эх, cui largiri potero Muneribus tantis? Amicis venientibus Mi nemo facit sat; Ignotis occurrentibus Vix ullus salutat. Quieta ubi recrear, Dum fulmen coruscat? Amico dulci mortuo Quis mi subveniat? Non curo pulchritudinem, Abscindite comas! Fac ranam vel testudinem, Dum coniugem reddas! перевод В. З., М. П. 1998: «Сурок» Mendici usque vagamur Per dumum et hibiscum. Sub nocte recreabimur, Et arctomys nobiscum. (Ubique est semperque est Et semper sit nobiscum.) Ne parce pani, quo minus Cenare concupiscam! Pergemus deinde protinus, Et arctomys nobiscum. (Ubique est semperque est Et semper sit nobiscum.) Pro stipe cantu gratamur, Tuentes morem priscum; Expleta fame laetamur, Et arctomys nobiscum. (Ubique est semperque est Et semper sit nobiscum.)"
<https://ikadell.livejournal.com/90444.html>